પાટણ શહેરના માખણીયાપરા વિસ્તારમાં સમગ્ર શહેરનો કચરો એકત્રિત કરી પાલિકા દ્વારા ઠલવવામાં આવે છે ત્યારે આ કચરાને લઇ આસપાસના વિસ્તારોમાં અતિશય દુર્ગંધ અને ગંદકી થતી હોઈ વિસ્તારના ખેડૂતો અને રહીશો ત્રાહિમામ પોકારી ઉઠ્યા છે તો કચરો સળગાવતા તેમાંથી નીકળતા ધુમાડાને લઇ અનેક બીમારીઓમાં સપડાયા હોવાની રાવ પણ કરી રહ્યા છે ત્યારે ગુરુવારના રોજ રહીશોએ રેલી યોજી માખણીયાપરા વિસ્તારમાં કચરો ના ઠલવી તેનો યોગ્ય નિકાલ કરવાની માંગ કરી ભારે રોષ ઠાલવ્યો હતો ત્યારે શુક્વારના રોજ પાલિકાના કચરાના વાહનો કચરો ભરી માખણીયાપરા વિસ્તારમાં કચરો ઠલવવા ગયા હતા.